Saya bukannya seorang yang ganas.
Tapi sebaliknya.
Saya tak pernah bergaduh sepanjang hidup saya.
Saya membunuh kali pertama pada usia 42 tahun.
Pada minggu berikutnya, jumlahnya hampir mencecah enam orang.
Tapi ia dibuat dengan niat baik.
Ia akibat logik pendekatan baru saya yang lebih peka terhadap kehidupan
untuk mengimbangi kerjaya dan juga keluarga saya.
MURDER MINDFULLY
Tiga bulan lalu, keadaan sangat berbeza.
Saya langsung tak peka,
sama seperti klien saya langsung tiada harapan dibebaskan.
Dia dijumpai di kedai barang kemas pada suatu petang
ketika sedang memilih cincin pertunangan.
Tapi dia tak bawa wang, sebaliknya pistol berpeluru.
"Disebabkan dia tak suka cincin itu, dia pukul tukang emas dengan pistol
dan menolaknya ke dalam bekas pameran.
Selepas penggera berbunyi, tertuduh ditahan."
Awak nak ulas tentang tuduhan ini?
Tak, dia memilih untuk berdiam diri.
Tapi saya boleh jamin ini kejadian malang terpencil
yang dia sangat kesali.
Ia reaksi spontan terhadap kesukaran menyesuaikan diri dalam masyarakat kita.
En. Cumgül berkongsi nilai perkahwinan dan keluarga yang sama dengan kita.
Cincin pertunangan itu bertujuan
untuk menguatkan ikatan yang lama terjalin antara dia dan kekasihnya dari Jerman.
Saya memohon agar perintah tahanan dibatalkan.
Tiada risiko dia melarikan diri atau mengulangi jenayah.
- Dia ada rekod jenayah. - Bukan untuk jenayah ganas.
Tiada sebab untuk menganggap dia berisiko melarikan diri.
Dia ada kekasih, boleh dikatakan tunang.
Dia ada kerja tetap
dan alamat tetap di rumah ibu bapanya.
Tapi jika semua ini tak mencukupi, kami sanggup bayar ikat jamin.
Pendapatan bulanan klien saya
sebanyak 1,500 euro selepas potongan cukai.
Saya rasa berdasarkan angka ini, 3,000 euro lebih daripada memadai.
Dia benci lelaki seperti saya.
Saya tak salahkan dia.
Sewaktu saya masih pelajar undang-undang yang idealis
saya rasa adil untuk penjenayah begitu dipenjarakan beberapa tahun.
Tapi dengan pengalaman bertahun-tahun saya sebagai peguam bela,
si bodoh ini berjaya diikat jamin dalam masa dua jam.
- Itu pun dia. - Hei!
- Terima kasih, En. Peguam. - Ya.
- Dia selamatkan saya. - Cantik jam tangan.
Hei, apa khabar? Kita akan berparti malam ini?
Saya rasa awak ada rancangan lain.
Tak guna.
- Apa dia nak? - Mari pergi dari sini.
Bos penjenayah-penjenayah ini
yang juga klien utama saya ialah Dragan Sergowicz.
Dadah, pelacur, senjata.
Bagi saya, itu bukan gabungan yang ideal.
Tugas saya bukan sekadar menyelesaikan masalah orang-orang Dragan,
tapi juga mengemas kini portfolio perniagaannya
dan memastikan semua aktivitinya tak dikesan pendakwa raya.
Ia membuat keluarga saya hidup selesa, tapi malangnya tanpa saya.
Saya selalu terlambat atau tak datang langsung.
Walaupun untuk acara penting.
Saya tak dapat buat apa-apa. Orang lain yang mengawal masa saya.
Hei.
Tapi ia tetap salah saya.
Tak guna.
Setidaknya, mereka boleh harapkan awak untuk hal penting.
Boleh kita bincang dulu sebelum awak terus menuduh saya?
Bukan awak yang perlu menatap mata sedihnya.
Walaupun cinta kami belum pudar sepenuhnya,
kami tak begitu menghiraukannya selepas keluarga kami mula berkembang.
Keadaan kami sama seperti kebanyakan keluarga muda yang berjaya. Teruk.
Sejujurnya, saya tak larat nak bertengkar lagi.
Tapi kita tak boleh terus begini.
Nah.
Ini mungkin bagus untuk awak.
KEPEKAAN KETENANGAN DALAMAN DAN KEHARMONIAN LUARAN
Kepekaan?
Biar betul?
Tolonglah.
- Awak fikir ia karut sebab ia idea saya. - Tak, tapi sebab ia memang karut.
Dengar sini.
Saya tahu awak takkan berubah demi saya. Tak lagi dan tak perlu pun.
Tapi mungkin demi Emily.
Maaf, sayang.
Ayah tak sempat balik.
Tapi ayah akan menebusnya, okey?
Apa saja yang saya buat di rumah salah.
Pulang lewat juga salah.
Saya tiada pilihan lain
selain terlibat lebih mendalam dalam pekerjaan yang saya benci.
Selamat pagi.
Selamat tinggal.
- Selamat pagi. - En. Diemel.
Saya perlukan tandatangan awak.
- Dia peguam terbaik di syarikat ini. - Lihatlah nanti.
Oh, ya.
Awak tak dijemput?
Tentulah dia tahu saya tak dijemput.
Saya Cinderella firma guaman itu.
Maaf.
Saya disuruh buat kerja kotor, tapi tak pernah diajak ke majlis tarian.
Selain menjadi peguam bela,
saya menyalurkan pendapatan haram Dragan ke beberapa yayasan,
syarikat perkapalan dan francais.
Selamat pagi.
Saya mencari rezeki dengan berbuat baik kepada orang jahat.
Tentulah, saya sedar sistem yang saya cipta itu tak baik.
Tak baik untuk orang lain, diri saya
dan keluarga saya.
KEPEKAAN, KESEJAHTERAAN LEBIH BAIK
Saya perlu buat perubahan.
Tapi bagi saya, kepekaan hanyalah pengulangan konsep esoterik lama
yang dihidupkan semula setiap dekad dengan nama berbeza.
Bagi saya, ia mengarut.
Tapi saya sanggup berpindah dari Sodom ke Gomorrah demi anak saya
jika salah sebuah bandar ini memberi peluang kepada keluarga kami.
JURULATIH KEPEKAAN
17 MINIT LALU HARI INI PUKUL 11.00
Masuklah.
Terima kasih.
Janji temu kita pukul 11.00.
Sejujurnya, saya lega dapat selitkan program ini.
Saya harap kita boleh selesaikan program ini lebih cepat.
Dengan harga sama?
- Berlari takkan memendekkan jalan. - Tapi kita tetap sampai lebih cepat.
Begini, isteri saya kata tempat ini dapat membantu saya, tapi…
- Saya rasa saya di tempat yang salah. - Tidak.
Saya kenal awak selama 20 minit
dan saya rasa ini tempat yang sesuai untuk awak.
Tak mungkin, saya baru saja sampai tiga minit lalu.
Ya, tapi awak mungkin sampai 20 minit lalu.
Tapi awak menghabiskan 15 minit pertama buat perkara lain.
Kemudian awak berdiri di luar selama tiga minit
dan tertanya-tanya sama ada nak bunyikan loceng lagi, bukan?
Ya.
Dalam tiga minit awak di sini, saya dapati awak menganggap janji temu
berkaitan kesejahteraan awak sebagai tak penting.
Awak benarkan orang lain menetapkan keutamaan awak.
Serta awak
tak suka keadaan sunyi.
Boleh tahan.
Ya, jika itu sebabnya awak enggan meniduri saya,
sama saja seperti di rumah.
Joschka Breitner. Selamat berkenalan.
Björn Diemel.
Boleh beri saya espreso?
Sebutkan lima perkara yang menyebabkan awak datang ke sini hari ini.
Saya lebih suka mula dengan berlatih menangani kesunyian.
- Awak tak suka cakap tentang diri awak? - Saya seorang peguam.
Saya bercakap tentang orang lain.
Cubalah.
Baiklah…
Terlalu sedikit masa dalam sehari. Saya tak boleh berhenti berfikir.
Saya tertekan di tempat kerja dan juga di rumah.
Saya mudah tersinggung dan stres. Saya jarang bertemu anak saya, Emily.
Saya rindukan dia. Isteri saya tak hargai kerja saya.
- Kerja saya tak hargai saya. Apa? - Awak tak boleh mengira.
Sembilan daripada lima perkara itu simptom biasa stres.
Awak di tempat yang betul hanya disebabkan itu saja.
Boleh tahan.
Awak tahu apa itu kepekaan?
Tak, nampaknya saya perlu belanjakan banyak wang untuk mengetahuinya.
Tak, awak dah tahu secara percuma semasa menunggu di luar tadi.
- Saya rasa saya tak beri perhatian. - Itulah tujuannya.
Awak berdiri di luar selama tiga minit memikirkan sama ada nak tekan loceng lagi.
Daripada 180 saat itu, berapa lama awak fikirkan perkara lain?
Kesemuanya?
Apa awak fikirkan?
Mahkamah,
firma guaman,
klien saya,
anak saya dan pergaduhan terakhir dengan isteri saya.
Cukup?
Jadi, awak fikirkan setidaknya lima perkara serentak?
Awak turut merasai emosi yang berkaitan dengannya.
Adakah itu membantu awak?
Mungkin tidak, bukan?
Jadi kenapa awak lakukannya?
Ia berlaku begitu saja.
Jika klien saya cakap begitu di mahkamah, saya akan suruh mereka diam.
Dengan kepekaan, situasi ini takkan berulang.
Apabila awak di depan pintu, awak hanya di depan pintu.
Sama juga ketika awak bertengkar dengan isteri.
Tapi apabila awak di depan pintu
sambil memikirkan pertengkaran dengan isteri awak,
itu bukannya kepekaan.
Itu cuma bodoh.
Bagaimana nak berdiri di depan pintu dengan penuh kepekaan?
Berdiri saja tanpa buat apa-apa.
Sekat semua perkara yang tiada kaitan dengan saat ini.
- Jika fikiran saya melayang? - Bernafas.
Pernafasan merupakan faktor utama dalam kepekaan.
Jika kita fokus kepadanya,
kita fokus kepada hubungan antara tubuh dan minda
dan boleh mengurangkan pengaruh emosi negatif terhadap kedua-duanya.
Mari, saya tunjukkan.
Berdiri dengan kaki dikangkang selebar bahu.
Jari kaki menghala ke depan.
Bengkokkan lutut sedikit.
Sangat bagus.
PERNAFASAN
Pertama, tarik nafas dalam-dalam.
Tarik nafas.
Hembus nafas.
Tarik nafas.
Hembus nafas.
Sekarang tutup mata awak.
Berdiri diam-diam.
Berdiri di situ
dan hanya fokus kepada unsur semula jadi.
Bau-bauan di dalam bilik.
Aliran udara.
Perasaan yang tak dapat disangkal semasa menyentuh objek tertentu.
Bunyi yang biasanya kita tak perasan.
Fikiran awak tak melayang
kerana deria awak fokus sepenuhnya pada saat ini.
Awak boleh guna teknik pernafasan untuk fokus kepada perkara positif.
Ia akan ubah si sial di sekeliling saya?
Tak. Jika tak, saya tiada di sini. Saya akan hapuskan orang jahat.
Tapi awak boleh ubah reaksi awak terhadap mereka.
Jika seseorang di pejabat atau keluarga awak buat awak hilang akal,
bernafaslah.
Jangan risau, kita akan atasinya bersama dalam 12 minggu ini.
Bukan saja awak akan minum banyak teh hijau,
tapi awak juga lebih cekap uruskan orang tak guna di pejabat.
Awak akan dedikasikan waktu khusus untuk anak awak
di mana awak boleh fokus sepenuhnya kepada dia.
Tanpa gangguan telefon bimbit atau kerja. Hanya Emily.
Awak boleh buat.
Okey, mari mulakan semula.
Pusing. Jari kaki hala ke depan. Kangkang selebar bahu.
Selarikan kaki. Teras badan menyokong tubuh awak.
Tarik nafas.
Hembus nafas.
Awalnya, susah untuk terapkan kepekaan dalam rutin harian saya.
Diemel!
Letak seluruh tapak kaki.
Letak kaki perlahan-lahan.
Rasakan sepenuhnya setiap sentimeter tapak kaki awak.
TERIMA
Peguam wajib menjawab telefon.
TERIMA
- Ya. - Faham?
Saya faham.
Awak faham?
Lutut awak akan terasa hangat.
Tapi sebaik telefon saya dimatikan, semakin sedikit aduan.
Dragan akan memaki zon tanpa isyarat dan penyedia perkhidmatan.
Saya cipta waktu khusus untuk Emily yang tiada sesiapa boleh ganggu.
PANGGILAN TIDAK DIJAWAB DRAGAN S., FIRMA GUAMAN
Sebenarnya Breitner membantu Katharina dan saya.
Dia kata kami patut tinggal berasingan buat sementara untuk membantu saya fokus.
Saya tak sangka, Katharina betul-betul gembira.
Dia gembira lelaki yang sering bertengkar dengannya berpindah keluar
dan lelaki yang dikahwininya pula kerap melawatnya.
Ia juga baik untuk saya. Saya kurang tertekan.
Selain itu, saya juga lebih peka di pejabat.
Berehat sekejap untuk bernafas dapat mengurangkan tekanan
yang anda rasa apabila cemburukan orang lain.
Boleh tahan. Dia dah jadi rakan kongsi.
Dia sertai syarikat tiga tahun selepas awak, Diemel.
Berdiri dan fokus kepada unsur semula jadi.
Bunyi yang biasanya kita tak perasan.
Tahniah.
Langkah pertama dalam perjalanan awak. Mungkin awak boleh cuba kursus lanjutan.
KURANGKAN KELAJUAN DI LORONG LAJU
Terima kasih.
- Hai. - Hei.
- Apa awak buat di sini? - Apa? Kita janji pukul 10.00, bukan?
Ya, tepat sekali. Pukul 10.00.
- Ya. - Ayah!
Hei! Apa khabar, sayang?
- Ayah teruja. - Saya juga.
Yakah? Sedia nak pergi? Baiklah.
- Boleh ambilkan beg galas awak? Okey. - Ya.
- Okey. - Hore!
Lihat. Ini semua barang dia.
Satu pakaian sehari dan pakaian tambahan.
- Ya. - Tiga pakaian renang.
Tukar pakaiannya setiap kali dia berenang. Bagi mencegah jangkitan pundi kencing.
Ini bijirin kegemarannya.
Jangan letak terlalu banyak susu atau bajunya akan kotor.
Sapu pelindung matahari setiap empat jam.
Saya dah periksa aplikasi. Indeks UV sangat tinggi hujung minggu ini.
Pastikan dia tak tidur terlalu lewat supaya rutinnya tak terganggu.
Jauhkan dia daripada mafia bodoh itu.
- Ya. - Björn, awak faham?
Ya, Katharina.
Sumpah, jika saya rasa ada tanda penglibatan mafia,
saya akan batalkan.
Sudah tentu. Kami akan ke tempat lain. Kami takkan ganggu masa spa awak.
- Ini tentang Emily, bukan saya. - Ya.
Selama seminggu, Emily asyik cakap dia ada waktu khusus dengan ayahnya.
Waktu khusus!
Björn, saya serius. Tugas awak untuk pastikannya berjaya.
Kamu tak pernah bercuti hujung minggu bersama.
Hujung minggu! Ya! Hujung minggu!
Katharina, saya jamin semuanya akan berjalan lancar.
Okey? Untuk Emily, saya dan juga awak.
Saya nak berenang. Ayuh, ayah.
Okey.
- Okey. - Ayah!
Apabila awak balik, kita perlu bincang tentang taska.
Setakat ini, semuanya ditolak.
Ya, baiklah.
- Pelindung matahari. - Ya.
Beg.
Itu saja?
- Itu saja. - Okey.
- Jumpa lagi. - Jumpa lagi.
- Sapu setiap empat jam. - Okey.
Ayah, saya dah kenyang.
Okey, sekejap.
Banyaknya?
Itu saja? Betul?
Selesai.
Semuanya hilang.
Sial.
Jangan cakap sial.
Tak guna.
Itu lebih baik.
Abaikan saja.
Tapi mungkin ada masalah dengan rumah kita nak pergi.
Contohnya, Dragan mengadakan parti dengan 20 pelacur dan kokain.
- Ya? - Awak di mana?
Helo, Dragan. Emily ada di sini dan dia boleh dengar.
- Kami dalam perjalanan ke… - Lantaklah.
Datang sekarang juga. Kami nak keluar makan aiskrim.
Hore! Aiskrim!
Aiskrim!
Itu bukannya aiskrim yang Emily fikirkan.
Tapi itu istilah kod.
Dragan pernah menggunakannya sekali dalam situasi kecemasan.
Maknanya saya perlu berjumpa dia.
Tak kira di mana saya berada atau apa saya buat.
Ayah tak apa-apa?
Ya.
Ayah perlu ke pejabat sekejap.
- Kemudian, kita akan pergi makan aiskrim. - Hore!
Saya andaikan awak tiada janji temu dengan klien hari ini?
Tak, saya ada temu janji.
Sebab itu saya nak tahu jika Pn. Kerner ada di pejabat.
Pelatih ditugaskan kepada rakan kongsi, bukannya kepada pekerja.
Mereka semestinya bukan pengasuh.
Awak pasti tahu jika awak mampu menjaga anak.
Cik Bregenz.
Saya bersimpati jika awak tak puas hati
gaji awak jauh lebih rendah daripada peguam
dan awak perlu bekerja hujung minggu kerana tiada keluarga.
Tapi menggunakan kuasa kecil yang diberikan kepada awak dengan kejam
takkan bantu mengatasi kekecewaan awak.
Emmi, mari periksa sendiri jika Doro ada di sini.
Ayah, wanita tua itu tinggal di sini?
Ya, dalam cara tertentu.
Nenek Bregenz memastikan segalanya teratur di sini.
- Hai, Doro. - Hai.
Boleh anak saya sertai awak mewarna selama 30 minit?
Terdapat kedai aiskrim di sini yang selalunya ditutup.
Saya menyewanya melalui salah sebuah anak syarikat Dragan.
Ia perbelanjaan hapus kira.
Bilik kakitangan hanya boleh diakses menggunakan lif.
Hanya ada dua kunci akses.
Satu untuk Dragan dan satu untuk saya.
RUANG BAWAH TANAH
Akhirnya.
Awak ke mana?
Saya dalam perjalanan ke tasik dengan Emily.
Siapa Emily?
Anak saya.
Ya, saya tahu. Saya suka budak-budak.
Okey. Apa yang berlaku?
Mereka memburu saya.
Kenapa?
Kerana keldai dadah cedera.
- Tapi kenapa mereka buru awak? - Saya yang cederakan dia.
Dan si tak guna itu dah mati.
- Apa? - Ya, mati.
Okey.
Okey. Apa sebenarnya yang berlaku?
Toni kata ada orang menjual dadah di kawasan kami dengan separuh harga.
Okey, kenapa Toni tak selesaikan isu ini sebagai pegawai narkotik awak?
Dia kata orang Boris dalangnya.
Dia terima maklumat
keldai itu menghantar dadah kepada Igor di tempat letak kereta
dan menjualnya di kawasan kami.
Kebetulan kami ada berdekatan.
Itu alasan yang cukup untuk awak ke sana dan bunuh dia?
Tak, awak tak faham? Saya tak pukul dia sampai mati.
Tapi saya pukul Igor Boris sampai mati.
Dragan, apabila ketua kartel membunuh orang kanan ketua kartel lain,
itu masalah besar.
Ya, saya tahu!
Sascha dan saya cuma nak tunjukkan sempadan kawasan kepada dia.
- Kemudian situasi bertukar tak terkawal. - Bos.
Bukan sekarang.
Okey.
Ada saksi?
Jadi, ada.
Ya, sebuah bas pelancong masuk ke tempat letak kereta.
- Membawa pesara yang rabun dekat, bukan? - Tak, budak-budak 12 tahun
dalam lawatan sekolah.
- Berapa ramai yang nampak? - Entahlah.
Berapa ramai muat dalam sebuah bas? Dalam 50 orang.
Berapa ramai yang ada telefon bimbit dan merakam semuanya?
Mungkin kesemuanya. Mereka diberi telefon terlalu awal, bukan?
Jadi, ada 50 video menunjukkan awak memukul orang sampai mati
di depan 50 murid sekolah, bukan?
Ya.
Video itu dah dimuat naik?
Ya.
Tapi ia bergoyang.
Kita boleh failkan bantahan. Tunjukkan.
Tolong!
Itu Igor?
Yang itu. Itu saya.
Ya.
Kenapa dia terbakar?
Kami bakar sedikit punggungnya. Saya dah cakap situasi tak terkawal.
Keldai dadah pula?
Itulah isunya. Dia tak bawa dadah.
Dia nak jual bom tangan kepada Igor, tapi punggung Igor dah terbakar.
Mungkin maklumat tentang dadah itu palsu
dan sekarang kita dalam masalah besar?
Manalah saya tahu bas yang membawa budak-budak itu akan muncul.
Pemandu jenis apa bawa budak-budak ke tempat letak kereta waktu malam
tempat orang berurusan?
Siapa buat begitu? Awak tak boleh buat begitu!
Saya suka budak-budak.
Okey.
Dia masuk!
Kamu tak nampak apa-apa. Saya akan bunuh kamu semua!
Baiklah.
Apa awak nak saya buat?
- Awak peguam. Selesaikannya. - Betul, peguam. Bukan penyelesai masalah.
Apabila masalah jadi sebesar ini, saya pun ada hadnya.
Jalankan tugas awak sebagai peguam!
Jika tak, awak akan dibunuh!
Helo?
Berhenti tercungap-cungap.
Okey, pilihan pertama.
Awak serah diri.
Tapi dengan bukti itu, awak takkan dibebaskan dengan segera.
- Serah diri? - Pilihan kedua.
Jangan serah diri.
Tapi masalah terbesar awak Boris, bukannya pihak polis.
Sudah bertahun-tahun peranan kita ditetapkan.
Awak selesaikan masalah saya.
Jadi, cepat!
Cari penyelesaian!
Bersembunyi sampai keadaan reda.
Selama 30 hingga 40 tahun.
Baiklah.
- Itu gurauan. - Kenapa?
Awak tak boleh keluar dari bangunan. Polis pengintip ada di mana-mana!
Saya sembunyi di dalam bonet kereta awak dan awak bawa saya keluar.
Tak, Dragan. Anak saya ada bersama saya.
- Saya tak boleh bawa awak ke Eropah. - Bukan Eropah. Ke luar bandar!
Anak awak penyamaran yang baik. Emma.
Budak yang hujung minggunya awak rosakkan ialah Emily.
Lantaklah. Kita bercakap tentang hidup saya!
Saya akan ke tempat letak kereta dan awak ambil anak awak.
Kemudian hantar saya ke rumah tasik.
Dengan Emilia awak.
Nama dia Emily, tak guna!
Apa?
Tiada sesiapa panggil saya
tak guna.
Awak bertuah saya perlukan awak atau awak pasti dah mati.
Begitu juga anak awak. Awak faham?
Ya. Saya faham.
Bagus.
Ketika itulah ia berlaku.
Seperti sinar matahari menerangi awan gelap di jiwa saya,
saya dapat rasakan ketenangan.
Saya cuma perlu fokus pada saat ini,
seperti yang diajar oleh Breitner dan kepekaan.
Apabila saya bantu orang melarikan diri, saya bantu orang melarikan diri.
Apabila saya di tasik, saya di tasik.
Semudah itu.
Tiada gunanya memikirkan perkara lain.
Saya tak tahu apa yang akan berlaku kemudian.
Ayah!
Saya sedar sepenuhnya
saya melanggar setiap aspek perjanjian saya dengan Katharina.
Lebih teruk lagi, saya akan bawa seorang psikopat
ke rumah percutian tempat saya merancang untuk berehat dengan anak saya.
Saya fikirkan tentang Emily dan hidup saya.
Untuk selamatkan kedua-duanya, saya perlu ikut arahan Dragan.
Jika saya ikut arahan Dragan,
semuanya takkan kekal sama lagi.
Terjemahan sari kata oleh Mimi